stanford-oval/wikipedia huggingface dataset:
จุดจบของมักซีมีเลียง รอแบ็สปีแยร์

รัฐประหาร 9 แตร์มีดอร์ หรือ จุดจบของมักซีมีเลียง รอแบ็สปีแยร์ เป็นการกล่าวถึงหนึ่งในเหตุการณ์ที่เริ่มต้นด้วยการกล่าวอภิปรายของมักซีมีเลียง รอแบ็สปีแยร์ต่อที่ประชุมใหญ่แห่งชาติ เมื่อวันที่ 8 แตร์มีดอร์ ปี 2 (26 กรกฏาคม ค.ศ. 1794) เขาถูกจับกุมในวันถัดไป และถูกประหารชีวิต เมื่อวันที่ 10 แตร์มีดอร์ ปี 2 (27 กรกฏาคม ค.ศ. 1794) ในคำกล่าวสุนทรพจน์ของวันที่ 8 แตร์มีดอร์ รอแบ็สปีแยร์ได้พูดถึงการมีอยู่ของศัตรูภายใน ผู้สมรู้ร่วมคิด และผู้ฟ้องร้องเท็จ(calumniators) ภายในสภาและคณะกรรมการปกครอง เขาได้ปฏิเสธที่จะให้มีการเอ่ยชื่อแก่พวกเขา ซึ่งสร้างความตื่นตระหนกแก่เหล่าผู้แทนที่หวาดกลัวต่อรอแบ็สปีแยร์ที่กำลังเตรียมพร้อมจะกวาดล้างในสภาอีกครั้ง
ในวันถัดมา ด้วยภาวะความตึงเครียดกลางสภาทำให้ฌ็อง-ล็องแบร์-ตาลเลียง หนึ่งในผู้สมรู้ร่วมคิดที่รอแบ็สปีแยร์ได้มีความคิดที่จะกล่าวประณามโทษเขา ได้โน้มน้าวฝูงชนกลางสภาหันมาต่อต้านรอแบ็สปีแยร์และออกประกาศสั่งจับกุมเขา ในช่วงสิ้นสุดของวันถัดไป รอแบ็สปีแยร์ถูกประหารชีวิตในปลัสเดอลาเรวอลูว์ซียง ที่ซึ่งพระเจ้าหลุยส์ที่ 16 ทรงถูกสำเร็จโทษเมื่อปีก่อน เขาถูกประหารชีวิตด้วยกิโยติน เช่นเดียวกับคนอื่น ๆ
ชิโรอิชิ (จังหวัดมิยางิ)

ชิโรอิชิ (ญี่ปุ่น: 白石市; โรมาจิ: Shiroishi-shi) เป็นนครในจังหวัดมิยางิ ประเทศญี่ปุ่น ยกฐานะเป็นเทศบาลนครเมื่อวันที่ 1 เมษายน ค.ศ. 1954 มีขนาดพื้นที่ทั้งสิ้น 286.48 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 31,305 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Shiroishi, Miyagi
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
จะเป็นจะตาย

| "จะเป็นจะตาย" |
| --- | --- |

เพลงโดยสวีตมัลเล็ต
วางจำหน่าย: 7 มีนาคม พ.ศ. 2556
บันทึกเสียง: พ.ศ. 2556
แนวเพลง: ฮาร์ดร็อก, อัลเทอร์เนทีฟร็อก
ความยาว: 4:02
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: ดุลยเกียรติ เลิศสุวรรณกุล ปัณฑพล ประสารราชกิจ ดนัย ธงสินธุศักดิ์
โปรดิวเซอร์: ดนัย ธงสินธุศักดิ์

มิวสิกวิดีโอ
"จะเป็นจะตาย" ที่ยูทูบ
 
"จะเป็นจะตาย" เป็นซิงเกิลของวงดนตรี สวีตมัลเล็ต ประพันธ์เนื้อร้องโดย ดุลยเกียรติ เลิศสุวรรณกุล, ปัณฑพล ประสารราชกิจ, ดนัย ธงสินธุศักดิ์ แต่งทำนองโดย สวีตมัลเล็ต, ปัณฑพล ประสารราชกิจ และเรียบเรียงโดย สวีตมัลเล็ต, Ae Boom Boom Cash ออกจำหน่ายในวันที่ 7 มีนาคม พ.ศ. 2556
มิวสิกวีดีโอเพลง "จะเป็นจะตาย" ถ่ายทำกันที่ร้านชื่อ Buddy Boys’ Diner ร้านเท่ๆสไตล์อเมริกัน โดยนางเอกมิวสิกวิดีโอนี้ คือ น้องเกศ GND มาร่วมแสดงด้วย ส่วนใหญ่ในเอ็มวีจะเห็นเป็นการ์ตูน
การตอบรับ

เพลง "จะเป็นจะตาย" ติดอันดับสูงสุดที่ 14 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 เมษายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 14
จักรพรรดิแห่งหลิวซ่งที่ถูกปลดในภายหลัง

จักรพรรดิแห่งหลิวซ่งที่ถูกปลดในภายหลัง (จีน: (劉)宋後廢帝) หรือ จักรพรรดิโฮ่วเฟย์ (1 มีนาคม ค.ศ. 463 – 1 สิงหาคม ค.ศ. 477) หรือที่รู้จักโดยตำแหน่งว่า อ๋องแห่งคังอู่ พระนามเดิมว่า หลิว อิ้ว เป็นจักรพรรดิองค์ที่ 8 แห่งราชวงศ์หลิวซ่งของจีน
ในช่วงรัชสมัยที่ทรงครองราชย์มีประราชประวัติโดยสังเขประบุว่า พระองค์ทรงมีพระอุปนิสัยรุนแรงและไร้เหตุผล และในปี ค.ศ. 477 พระองค์ทรงถูกขุนนาง เสี่ยว เต้าเฉิง ของพระองค์เองสังหาร ซึ่งทำให้พระเชษฐาของพระองค์คือ จักรพรรดิเชิ่น ขึ้นครองบัลลังก์ในปี 479 ถือเป็นจุดอวสานแห่งราชวงศ์หลิวซ่ง ซึ่งเป็นช่วงเวลาเดียวกับช่วงเวลาที่เริ่มก่อตั้ง ราชวงศ์ฉีใต้
พระราชประวัติ

พระองค์ทรงพระราชสมภพในปี 463 เป็นพระราชโอรสของ จักรพรรดิหลิวซ่งหมิง ในช่วงรัชสมัยของ จักรพรรดิหลิวซ่งเสี้ยวอู่ พระองค์เป็นพระราชโอรสพระองค์โต และพระมารดาของพระองค์คือ นางสนม เฉิน เหมียวเติ้ง (อ๋องแห่งเซียงตงเคยเกลียดชังแม่นางเฉินและมอบนางให้แก่หลี่ ต้าวเอ๋อดูแล แล้วจึงรับเธอกลับ ดังนั้นจึงมีข่าวลืออยู่เสมอว่าบิดาผู้ให้กำเนิดคือหลี่ ไม่ใช่พระองค์)
หลังจากที่อ๋องแห่งเซียงตงขึ้นครองราชย์ (จักรพรรดิหลิวซ่งหมิง) หลังจากที่ลอบสังหารพระนัดดา จักรพรรดิเฉียนเฟย (พระราชโอรสของจักรพรรดิเสี้ยวอู่) ในปี ค.ศ. 465 แล้วพระองค์ก็ทรงแต่งตั้งหลิว อิ้ว เป็นรัชทายาท ในปี 466 เมื่อรัชทายาทเจริญวัย พระองค์มีพระอุปนิสัยแปรปรวนรุนแรงและหุนหันพลันแล่นจนคนรับใช้ของเขาไม่สามารถหยุดยั้งการกระทำที่รุนแรงได้ จักรพรรดิหมิงมักให้ไทเฮาเฉินเฆี่ยนตีเขาเป็นการลงโทษอยู่บ่อยครั้ง ในปี 470 จักรพรรดิหมิงได้อภิเษกสำหรับรัชทายาทตามราชประเพณี
ในปี 472 จักรพรรดิหมิงสวรรคต และรัชทายาทหลิวอิ้ว ขึ้นครองบัลลังก์เป็นจักรพรรดิโฮ่วเฟย์ เมื่ออายุเก้าขวบ พระองค์ทรงแต่งตั้ง จักรพรรดินีหวัง เจิ้นเฟิง เป็น ฮองเฮา และพระสนมเฉินเป็น "ไทเฮา”
งบกำไรขาดทุน

งบกำไรขาดทุน เป็นงบการเงินที่แสดงผลการดำเนินงานของกิจการในช่วงเวลาใดเวลาหนึ่ง เช่น รอบปีบัญชี โดยจะแสดงรายได้ ค่าใช้จ่าย และ กำไรหรือขาดทุนสุทธิ ช่วยให้ผู้ใช้ทราบว่าผลกำไรหรือขาดทุนของกิจการนั้นมาส่วนใด เพื่อปรับปรุงการดำเนินงาน และ คาดการณ์ผลการดำเนินงานในอนาคต
โครงสร้างของงบกำไรขาดทุน > งบกำไรขาดทุนแบบชั้นเดียว

งบกำไรขาดทุนแบบชั้นเดียวจะแยกแสดงรายได้และค่าใช้จ่าย จากนั้นจึงค่อยนำรายได้ทั้งหมดหักด้วยค่าใช้จ่ายทั้งหมดทีเดียว แสดงเป็นกำไรหรือขาดทุนสุทธิในบรรทัดสุดท้าย ข้อดีของวิธีนี้คือง่าย แต่บางทีเราอาจต้องการดูความสามารถในการทำกำไรอย่างอื่นของกิจการนอกเหนือจากกำไรสุทธิเพียงอย่างเดียว
ตัวอย่างงบกำไรขาดทุนแบบชั้นเดียว
รายได้
ค่าใช้จ่าย
กำไร หรือ ขาดทุนสุทธิ
โครงสร้างของงบกำไรขาดทุน > งบกำไรขาดทุนแบบหลายชั้น

งบกำไรขาดทุนแบบหลายชั้นจะแสดงรายได้จากการขายหักด้วยค่าใช้จ่ายเป็นชั้น ๆ ซึ่งจะให้ข้อมูลที่เป็นประโยชน์มากกว่าเนื่องจากแยกผลจากการดำเนินงานปรกติ และ ไม่ปรกติของกิจการ ทำให้ประเมินความสามารถในการทำกำไรของกิจการได้ดีกว่า
ตัวอย่างงบกำไรขาดทุนแบบหลายชั้น
รายได้ :
ค่าใช้จ่าย :
หัก ต้นทุนขาย

กำไรขั้นต้น

หัก ค่าใช้จ่ายในการขายและบริหาร

กำไรจากการดำเนินงาน

บวก รายได้อื่น

หัก ค่าใช้จ่ายอื่น

กำไรก่อนหักภาษีเงินได้

หัก ภาษีเงินได้

กำไร หรือ ขาดทุนสุทธิ
ดูเพิ่ม

งบดุล
งบกระแสเงินสด
งบแสดงส่วนของผู้ถือหุ้น
จำปี

| จำปี |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: แมกโนลิด Magnoliids
อันดับ:: อันดับจำปา Magnoliales
วงศ์:: วงศ์จำปา Magnoliaceae
สกุล:: แมกโนเลีย Magnolia
สกุลย่อย:: Magnolia subg. Yulania Magnolia subg. Yulania
ส่วน:: Magnolia sect. Michelia Magnolia sect. Michelia
ส่วนย่อย:: Magnolia subsect. Michelia Magnolia subsect. Michelia (DC.) Figlar
สปีชีส์:: Magnolia × alba
ชื่อทวินาม
Magnolia × alba (DC.) Figlar

ชื่อพ้อง
 Michelia longifolia Blume  Michelia × alba DC. (basionym)  Sampacca × longifolia (Blume) Kuntze
จำปี (ชื่อวิทยาศาสตร์: Michelia alba DC.) มีชื่อตามภาษาท้องถิ่นว่า จุมปี, จุ๋มปี๋ (ภาคเหนือ) มีถิ่นกำเนิดทางตอนใต้ของจีน มาเลเซียและอินโดนีเซีย แบ่งเป็นสปีชีส์ได้ประมาณ 50 ชนิด
ลักษณะทางพฤกษศาสตร์

เป็นไม้ยืนต้นขนาดกลาง สูงประมาณ 10-20 เมตร ไม่ผลัดใบ ลำต้นสีน้ำตาลแตกเป็นร่องถี่ กิ่งเปราะ หักง่าย เรือนยอดรูปกรวยทึบ ใบเดี่ยวเรียงสลับ ใบมีรูปรี ปลายแหลม ขอบใบเรียบ ยาว 20 เซนติเมตร กว้าง 8 เซนติเมตร ออกดอกเดี่ยวที่ซอกใบ กลีบดอกสีขาว แคบเรียบ มี 8-12 กรีบ ยาว 4-6 เซนติเมตร มีกลิ่นหอม
ไม้ยืนต้นขนาดเล็กถึงกลาง กิ่งมีขนสีเทา  ใบเดี่ยวเรียงเวียน  หูใบยาวถึง 2.5 เซนติเมตร  มีขน  ก้านใบยาว 1.5-2 เซนติเมตร ใบรูปใบหอกแกมรูปไข่ถึงแกมขอบขนาน  ขนาดกว้าง 5.5-16 เซนติเมตร  ยาว 15.35 เซนติเมตร  ปลายใบเรียวแหลม  ยาว 3 เซนติเมตร   โคนใบสอบเรียว  ก้านดอกย่อย ยาว 0-2 เซนติเมตร  ดอกมีจำนวนมาก สีขาว  มีกลิ่นหอม กลีบรวม มี 12 กลีบ (อาจพบมี 8 กลีบ) รูปขอบขนาน ปลายแหลมขนาดใกล้เคียงกัน ยาว 3-3.5 เซนติเมตร เกสรเพศผู้ มีจำนวนมาก 20-32 อัน เกสรเพศเมีย ก้านชูเกสร ยาว 0.5 เซนติเมตร  รังไข่มี 10-13 อัน (อาจมี 4 อัน) แยกกัน ผิวเกลี้ยงหรือมีขนสีน้ำตาล ไม่ติดผล มีกลิ่นหอม
จำปี อาจเป็นลูกผสมที่เกิดตามธรรมชาติของ Michelia champaca Blume และ M. Blume ในมาเลเซียหรือชวา เพราะมีลักษณะผสมระหว่าง 2 ชนิดนี้
สรรพคุณ

ดอกแก้เป็นลม แก้ไข้ บำรุงหัวใจ ขับน้ำดี บำรุงโลหิต
ฤทธิ์ทางเภสัชวิทยา

น้ำมันดอกจำปี มีฤทธิ์ทำให้เกิดอาการสงบในหนูขาว [3] สารLinalool ซึ่งเป็นสารหลักในน้ำมันดอกจำปีมีฤทธิ์สงบประสาทและต้านเชื้อจุลินทรีย์ [4]
ดูเพิ่ม

จำปา
แหล่งข้อมูลอื่น

รายละเอียดจำปี เก็บถาวร 2006-08-22 ที่ เวย์แบ็กแมชชีน จากเว็บ panmai.com
จำปี-จำปา เก็บถาวร 2006-06-11 ที่ เวย์แบ็กแมชชีน จากเว็บ กรมส่งเสริมการเกษตร
เก็บถาวร 2012-01-28 ที่ เวย์แบ็กแมชชีนจากเว็บ สถาบันวิจัยวิทยาศาสตร์และเทคโนโลยีแห่งประเทศไทย (TISTR)
| ด ค กพรรณไม้ดอกไม้ประดับ ที่กล่าวถึงในเพลงอุทยานดอกไม้ เรียงตามลำดับการกล่าวถึง |
| --- | --- |
 ผกา  จำปา  จำปี  กุหลาบ  ราตรี  พะยอม  อังกาบ  กรรณิการ์  ลำดวน  นมแมว  ซ่อนกลิ่น  ยี่โถ  ชงโค  มณฑา  สายหยุด  เฟื่องฟ้า  ชบา  สร้อยทอง  บานบุรี  ยี่สุ่น  ขจร  ประดู่  พุดซ้อน  พลับพลึง  หงอนไก่  พิกุล  ทานตะวัน  รักเร่  กาหลง  ประยงค์  พวงทอง  บานชื่น  พุทธชาด  พวงชมพู  กระดังงา  รสสุคนธ์  บุนนาค  นางแย้ม  สารภี  อุบล  จันทน์กะพ้อ  ผีเสื้อ  เล็บมือนาง  พุดตาน  กล้วยไม้  ดาวเรือง  อัญชัน  ยี่หุบ  มะลิวัลย์
ซังเคียวเรเฟอเรนซ์

ซังเคียวเรเฟอเรนซ์ (ญี่ปุ่น: 残響リファレンス; โรมาจิ: Zankyō Rifarensu) เป็นสตูดิโออัลบั้มชุดที่ 5 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 5 ตุลาคม ค.ศ. 2011
ซิงเกิลที่มีเพลงชื่อ "รี:เมก" ได้นำไปใช้ในโฆษณาของบริษัทเระโกะโชะกุ ซึ่งเป็นบริษัทในเครือเอเว็กซ์กรุป ขณะที่อีกเพลง "โนสแกด์" ได้นำไปใช้ในวิดีโอเกม แบล็กร็อกชูตเตอร์: เดอะเกม ส่วนเพลง "ลอสต์แอนด์ฟาวด์" ได้นำไปประกอบภาพยนตร์ มิโลโครซ์: อะเลิฟสตอรี (Milocrorze: A Love Story)
รายการเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Coda" |   | Toru | 0:50 |
| 2. | "LOST AND FOUND" | Taka | Taka Toru | 3:03 |
| 3. | "Answer is Near" (アンサイズニア) | Taka | Taka Toru | 3:40 |
| 4. | "NO SCARED" | Taka | Taka Toru | 3:39 |
| 5. | "C.h.a.o.s.m.y.t.h." | Taka | Taka Toru Ryota Tomoya | 5:18 |
| 6. | "Mr. Gendai Speaker" (Mr.現代Speaker) | Taka | Taka Toru | 3:54 |
| 7. | "Seken Shirazu no Uchū Hikōshi" (世間知らずの宇宙飛行士) | Ryota Tomoya | Ryota Tomoya | 3:32 |
| 8. | "Re:make" | Taka | Taka | 3:25 |
| 9. | "Pierce" | Taka | Taka | 4:25 |
| 10. | "Let's take it someday" | Taka | Taka | 3:41 |
| 11. | "Kimishidai Ressha" (キミシダイ列車) (แทร็กที่ซ่อนไว้ "Tateyama") | Taka | Taka Toru Ryota Tomoya | 8:13 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 39:41 |
แหล่งข้อมูลอื่น

ONE OK ROCK discography (ญี่ปุ่น)
| ด ค กวันโอเคร็อก |
| --- | --- |
 ทากาฮิโระ โมริตะ  โทรุ ยามาชิตะ  เรียวตะ โคฮามะ  โทโมยะ คังกิ ยู โคยานางิ  อเล็กซานเดอร์ โอนิซาวะ 
สตูดิโออัลบั้ม:  เซตะกุเบียว  บีมออฟไลต์  คันโจเอฟเฟกต์  นิชซินโดรม  ซังเคียวเรเฟอเรนซ์  จินเซคะเกะเตะโบะกุวะ  ซาตีไฟบุ  แอมบิชันส์  อายออฟเดอะสตอร์ม  ลักเชอรีดิซีซ 
ซิงเกิล:  "รี:เมก/โนสแกด์"  "เดอะบีกินนิง"  "ดีปเปอร์ดีปเปอร์/นัททิงเฮลปส์"  "ไมตีลองฟอล/ดิซิชัน"  "สกายฟอล"
จุด (เรขาคณิต)

จุด เป็นแนวความคิดที่ใช้กำหนดตำแหน่งที่แน่นอนในปริภูมิ ซึ่งจุดนั้นไม่มีปริมาตร พื้นที่ หรือความยาว มีการใช้อย่างแพร่หลายทั้งในภูมิศาสตร์ ฟิสิกส์ ภาพกราฟิกส์เวกเตอร์ (ทั้งสองมิติและสามมิติ) และในสาขาอื่นๆ อีกมากมาย สำหรับในทางคณิตศาสตร์ จุดเป็นส่วนหนึ่งของทอพอโลยี ซึ่งรูปแบบใด ๆ ในปริภูมิ จุดคือองค์ประกอบพื้นฐานของวัตถุรูปแบบใด ๆ ในปริภูมิ
ถึงแม้จุดจะไร้ขนาดและทิศทาง แต่การเขียนจุดขึ้นมาลอย ๆ ยังจำเป็นต้องเขียนแทนด้วยวงกลมทึบขนาดเล็ก (หรือเท่าปลายดินสอ) เพื่อแสดงให้เห็นว่ามีจุดอยู่ ณ ตำแหน่งนั้น ๆอยู่
แหล่งข้อมูลอื่น

Points definition pages  With interactive animations that are also useful in a classroom setting. Math Open Reference
Point on PlanetMath
ช้างสารภี

| ช้างสารภี |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Vandeae
เผ่าย่อย:: Aeridinae
Alliance:: Trichoglottis
สกุล:: Acampe
สปีชีส์:: A.  rigida
ชื่อทวินาม
Acampe rigida (Buch.- Ham. ex Sm.) P.F. Hunt (1970)

ชื่อพ้อง
 Aerides rigidum Buch.-Ham. ex Sm. (1818) (Basionym)  Vanda multiflora Lindl. (1826)  Vanda longifolia Lindl. 1833  Acampe longifolia (Lindl.) Lindl. (1853)  Acampe multiflora (Lindl.) Lindl. (1853)  Acampe intermedia Rchb.f. (1856)  Acampe wightiana var. longipedunculata Trimen (1885)  Saccolabium longifolium (Lindl.) Hook.f. (1890)  Gastrochilus longifolius (Lindl.) Kuntze (1891)  Acampe penangiana Ridl. (1896)  Vanda viminea Guillaumin (1930)  Acampe taiwaniana S.S. Ying (1974)
ช้างสารภีหรือเอื้องเจ็ดปอย ชื่อวิทยาศาสตร์: Acampe rigida เป็นกล้วยไม้ในสกุลช้างสารภี กล้วยไม้อิงอาศัย ลำต้นขนาดใหญ่ เส้นผ่านศูนย์กลาง 1.5-2 ซม. สูง 0.4-1 เมตร ใบรูปแถบ กว้าง   4-5 ซม. ยาว 30-40 ซม. ดอกออกเป็นช่อที่ซอกใบ จำนวน 5-12 ดอก กว้าง 1.5 ซม. กลีบเลี้ยงและกลีบดอกหนาสีเหลืองและมีลายสีน้ำตาลแดงพาด กลีบปากส่วนโคน เป็นถุงสั้น กลีบปากส่วนปลายสีขาวมีแต้มสีม่วงแดงมีกลิ่นหอม ออกดอกช่วงเดือนตุลาคมถึงมกราคม ในประเทศไทยพบตั้งแต่ภาคเหนือ ภาคอีสานจนถึงภาคใต้ โดยพบที่จังหวัดเชียงใหม่ ลำปาง สกลนคร กาญจนบุรี และสตูล
ช้อนน้ำตาล

ช้อนน้ำตาล
ช้อนน้ำตาล (อังกฤษ: Sugar spoon) เป็นเครื่องครัวที่มีลักษณะเป็นแอ่งตื้นคล้ายเปลือกหอย มีขนาดใกล้เคียงกับช้อนชาแต่มีแอ่งที่ลึกกว่า ใช้ในการตักน้ำตาลจากถ้วยน้ำตาล โดยทั่วไปช้อนน้ำตาลเป็นอุปกรณ์หนึ่งในชุดน้ำชาและชุดกาแฟแบบเป็นทางการ
งบดุล

งบดุล เป็นงบการเงินแสดงฐานะของกิจการ ณ วันสิ้นรอบระยะเวลาบัญชี (วันสิ้นงวดบัญชี) โดยจัดทำขึ้นทุก ๆ รอบระยะเวลาที่กำหนดไว้ เช่น 3 เดือน, 6 เดือน, 1 ปี  งบดุลแสดงความสัมพันธ์ของทรัพย์สิน หนี้สินและส่วนของเจ้าของ  สมการบัญชี (Accounting Equation) สินทรัพย์ = หนี้สิน + ส่วนของเจ้าของ
ปัจจุบัน กรมสรรพากรและกรมพัฒนาธุรกิจการค้า กำหนดให้บริษัทจดทะเบียนใช้ "งบแสดงฐานะการเงิน" (statement of financial position) แทนการใช้งบดุล รวมถึงหน่วยงานราชการด้วย
โครงสร้างของงบดุล

โครงสร้างของงบดุลโดยทั่วไปจะแยกแสดงรายการต่าง ๆ ดังนี้
สินทรัพย์ จะแสดงรายการเรียงลำดับจากสินทรัพย์ที่มีสภาพคล่องสูงสุดไปยังสภาพคล่องต่ำสุด
หนี้สิน จะแสดงรายการเรียงลำดับจากหนี้สินที่ครบกำหนดชำระคืนก่อนไปยังหนี้สินระยะยาว
ส่วนของผู้ถือหุ้น จะแสดงรายการเรียงลำดับจากทุนเรือนหุ้น ส่วนเกินมูลค่าหุ้น และ กำไรสะสม
ตัวอย่างงบดุลของบริษัทมหาชนโดยทั่วไป
สินทรัพย์
รวมสินทรัพย์
หนี้สินและส่วนของผู้ถือหุ้น
รวมหนี้สินและส่วนของผู้ถือหุ้น
ตัวอย่างวิธีการสร้างงบดุล

1.1 นายนัท ลงทุนเปิดบริษัทใหม่โดยใช้ชื่อว่า บริษัท ซื่อตรง จำกัด เพื่อทำธุรกิจร้านกาแฟและเบเกอรี่ โดยนำเงินสด 2,000,000 บาท ไปเปิดบัญชีธนาคารเพื่อใช้เป็นเงินทุนเริ่มแรก รายการนี้มีผลกระทบกับงบดุลดังนี้
สินทรัพย์
เงินในบัญชีธนาคาร                          2,000,000


ส่วนของผู้ถือหุ้น
เงินทุน                                          2,000,000
1.2 จากนั้นได้ซื้ออาคารพาณิชย์ราคา 1,000,000 บาท โดยวางเงินดาวน์ 20%   ที่เหลือผ่อนกับธนาคารเป็นเวลา 10 ปี
สินทรัพย์
เงินในบัญชีธนาคาร                          1,800,000
อาคาร                                         1,000,000


หนี้สิน
เงินกู้ธนาคาร                                      800,000


ส่วนของผู้ถือหุ้น
เงินทุน                                          2,000,000
1.3 ซื้อเครื่องต้มกาแฟ เครื่องอบขนมปัง และอุปกรณ์ตกแต่งร้าน เป็นเงิน 500,000 บาท
สินทรัพย์
เงินในบัญชีธนาคาร                          1,300,000
อาคาร                                          1,000,000
อุปกรณ์                                            500,000


หนี้สิน
เงินกู้ธนาคาร                                      800,000


ส่วนของผู้ถือหุ้น
เงินทุน                                          2,000,000
1.4 ซื้อวัตถุดิบ เช่น เมล็ดกาแฟ นมสด แป้งขนมปัง น้ำตาล เป็นเงิน 100,000 บาท โดยได้รับเครดิต 30 วัน
สินทรัพย์
เงินในบัญชีธนาคาร                          1,300,000
อาคาร                                          1,000,000
อุปกรณ์                                            500,000
สินค้าคงเหลือ                                     100,000


หนี้สิน
เงินกู้ธนาคาร                                      800,000
เจ้าหนี้การค้า                                      100,000


ส่วนของผู้ถือหุ้น
เงินทุน                                          2,000,000
1.5 นำรายการทั้งหมดมาจัดเรียงใหม่จะได้งบดุลดังนี้
บริษัท ซื่อตรง จำกัด
งบดุล
ณ วันที่ .....


สินทรัพย์
สินทรัพย์หมุนเวียน
เงินในบัญชีธนาคาร                          1,300,000
สินค้าคงเหลือ                                     100,000
สินทรัพย์ไม่หมุนเวียน
ที่ดิน อาคาร และอุปกรณ์                  1,500,000
-----------------------------------
รวมสินทรัพย์                              2,900,000
=================================== 


หนี้สิน
หนี้สินหมุนเวียน
เจ้าหนี้การค้า                                      100,000
หนี้สินไม่หมุนเวียน
เงินกู้ธนาคาร                                      800,000


ส่วนของผู้ถือหุ้น
เงินทุน                                          2,000,000
-----------------------------------
รวมหนี้สินและส่วนของผู้ถือหุ้น        2,900,000
===================================
ดูเพิ่ม

งบกำไรขาดทุน
งบกระแสเงินสด
ช้างพลายมงคล

| --- | --- |
ช้างพลายมงคล แต่งเป็นช้างเอราวัณสามเศียร ในขบวนแห่พิธีโล้ชิงช้า พ.ศ. 2437
สปีชีส์: ช้าง
สายพันธุ์: ช้างอินเดีย
เพศ: ผู้
เกิด: ไม่ทราบ
ตาย: ไม่ทราบ แม่น้ำปิง จังหวัดตาก มณฑลนครสวรรค์ ประเทศสยาม
ปีปฏิบัติงาน: พ.ศ. 2433–2438
เป็นที่รู้จักสำหรับ: ช้างในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
เจ้าของ: สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร​ (จนถึง พ.ศ. 2438) เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) (ตั้งแต่ พ.ศ. 2438)
ช้างพลายมงคล เป็นช้างพลายที่มีชื่อเสียงของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร)
ช้างพลายมงคล เป็นลูกช้างพลายที่พระเจ้าอินทวิชยานนท์ เจ้าผู้ครองนครเชียงใหม่ได้ส่งมาเป็นของขวัญถวายแด่ สมเด็จพระบรมโอรสาธิราช เจ้าฟ้ามหาวชิรุณหิศ เนื่องในพระราชพิธีโสกันต์ เมื่อ พ.ศ. 2433 พระบาทสมเด็จพระจุลจอมเกล้าเจ้าอยู่หัวโปรดเกล้าให้เจ้าพระยาเทเวศร์วงศ์วิวัฒน์ ซึ่งเป็นพระอภิบาลในเจ้าฟ้ามหาวชิรุณหิศ เป็นผู้ดูแลช้างนั้น
เจ้าพระยาเทเวศร์วงศ์วิวัฒน์  ได้นำช้างพลายมงคลมาเลี้ยงดูที่วังบ้านหม้อของท่าน มอบหมายให้ควาญช้างชื่อ ภู่ เป็นผู้ดูแล จนกระทั่งในปี พ.ศ. 2437 เจ้าฟ้ามหาวชิรุณหิศเสด็จทิวงคต เจ้าพระยาเทเวศร์วงศ์วิวัฒน์ก็ยังเป็นผู้ดูแลพลายมงคลสืบมา
เจ้าพระยาเทเวศร์วงศ์วิวัฒน์ ซึ่งรับราชการกำกับดูแลกรมหมาดเล็ก กรมม้า และกรมมหรสพ ได้ฝึกหัดช้างพลายมงคลให้เล่นละครในคณะละครดึกดำบรรพ์ของท่าน ช้างพลายมงคลมีชื่อเลียงเป็นที่เลื่องลือถึงความแสนรู้ ในการเล่นบทช้างเอราวัณ ในโขนตอนหนุมานหักคอช้างเอราวัณ พลายมงคลจะถูกทาสีขาวทั้งตัว และติดหัวช้างปลอมสองข้าง ในการแสดงละครจะต้องถูกหนุมานหักคอกระดาษ พลายมงคลต้องแกล้งล้มทำทีเป็นตาย และสามารถแสดงได้สมบทบาท เป็นที่ชื่นชอบของคนดู
ในปี พ.ศ. 2442 พลายมงคลเกิดตกมันและทำร้ายผู้คนที่มาแหย่ ครั้งหนึ่งถึงกับอาละวาดทำร้ายตาภู่ ควาญช้างประจำตัวเสียชีวิต  พลายมงคลต้องถูกลงโทษนำไปเป็นช้างใช้งานในกรมสุขาภิบาล ในพระเจ้าบรมวงศ์เธอ พระองค์เจ้ากฤษดาภินิหาร กรมพระนเรศร์วรฤทธิ์ มีหน้าที่ใช้แรงงานบดถนน ในการก่อสร้างถนนราชดำเนิน
ต่อมาเจ้าพระยาเทเวศร์วงศ์วิวัฒน์ ได้ขอประทานช้างพลายมงคลคืน เพื่อนำไปถวายเจ้าอินทวโรรสสุริยวงศ์ พระโอรสของพระเจ้าอินทวิชยานนท์ เพื่อนำกลับไปเลี้ยงดูที่บ้านเกิด แต่ช้างพลายมงคลได้ล้มเสียกลางทาง จากการตกน้ำเพราะไปใกล้ตลิ่งเพื่อจะเล่นหรือหาของทานไม่ทราบแน่ชัดทำให้ดินถล่มตกลงไปในแม่น้ำปิง ที่จังหวัดตาก ก่อนจะเดินทางไปถึงเชียงใหม่
จอช โกรแบน

| จอช โกรแบน |
| --- | --- |

ข้อมูลพื้นฐาน
ชื่อเกิด: โจชัว วินสโลว์ โกรแบน   (Joshua Winslow Groban)
เกิด: 27 กุมภาพันธ์ พ.ศ. 2524 (43 ปี)
ที่เกิด: แคลิฟอร์เนีย สหรัฐอเมริกา
แนวเพลง: ป็อบ ,คลาสสิก
อาชีพ: นักร้อง
เครื่องดนตรี: เปียโน, กลอง
ช่วงปี: พ.ศ. 2540 - ปัจจุบัน
ค่ายเพลง: 143, Reprise, วอร์เนอร์มิวสิก

เว็บไซต์: joshgroban.com
โจชัว วินสโลว์ โกรแบน หรือ จอช โกรแบน (เกิดวันที่ 27 กุมภาพันธ์ พ.ศ. 2524) เป็นนักร้องและนักประพันธ์ชาวอเมริกัน ที่เคยได้เสนอชื่อเข้าชิงรางวัลแกรมมี เป็นที่รู้จักกันดีถึงเสียงในแนวเสียงแบริโทน หรือเสียงระหว่างเทนเนอร์ และเสียงเบส
จอช โกรแบน ออกรายการโทรทัศน์ และโชว์ในพิธีการดังๆ นับครั้งไม่ถ้วน อาทิ รายการ แอลลี แมคบีล, โอปราห์ วินฟรีย์, เจย์ ลีโน, แลร์รี คิง ไลฟ์, กู๊ดมอร์นิงอเมริกา, เดอะทูเดย์โชว์, การแข่งขันซูเปอร์โบว์ล, พิธีประกาศรางวัลออสการ์, อเมริกัน มิวสิก อวอร์ดส และพิธีปิด ซอลท์ เลก ซิตี้ โอลิมปิก ปี 2002 ที่มีผู้ชมกว่า 20 ล้านคนทั่วโลก นอกจากนี้ ดีวีดีของเขายังขายดีเป็นอันดับ 1 ในปี 2002 และล่าสุด ตั๋วทัวร์คอนเสิร์ตของเขายังสร้างสถิติขายหมดภายใน 20 นาทีที่เปิดจำหน่าย
ประวัติ > ช่วงเวลาในวัยเยาว์

จอช โกรแบนเกิดที่ลอสแอนเจลิส รัฐแคลิฟอร์เนีย สหรัฐอเมริกา บิดาเป็นชาวยิวอเมริกัน ที่สืบเชื้อสายมาจากผู้อพยพชาวโปแลนด์ และรัสเซีย มารดาเป็นชาวนอร์เวย์ บิดาของเขาเปลี่ยนศาสนาเป็นศาสนาคริสต์ในโอกาสการแต่งงาน และจอชได้นับถือนิกายแองกิลกัน ส่วนน้องชายของเขาเกิดวันเดียวกัน แต่หลังจากเขาเกิด 4 ปี
จอชเป็นนักร้องเมื่อศึกษาอยู่ชั้นมัธยมศึกษาปีที่ 1 แต่ว่าได้พักงานนั้นไว้หลายปี "ผมรู้สึกสนุกกับด้านศิลปะ แต่ผลการเรียนของผมนั้นแย่ลง"ผมไม่รู้สึกว่าผมได้ความสร้างสรรค์เพียงพอ ผมเลยสมัครเข้าเรียนที่บริจท์อะเคเดมี และผมก็มีผลการเรียนดีขึ้นจนได้เอ" ขณะที่ศึกษาอยู่ที่บริจท์อะเคเดมี จอชมีเวลาเรียนปกติในช่วง 9.00 - 13.00 น. และหลังจากนั้นเขาก็เข้าห้องเรียนการละคร
ในปี พ.ศ. 2540 และ 2541 จอชเข้าร่วมค่ายศิลปะอินเตอร์โลเชนในรัฐมิชิแกน ส่วนมากจัดในโรงละครดนตรี ซึงนับว่าเป็นจุดเริ่มต้นของบทเรียนการใช้เสียงนอกโรงเรียน "ผมเริ่มบทเรียนดนตรีที่นั่น และผมมีเสียงแบริโทนที่ดี ผมจึงเริ่มแสดงและร้องในผลิตภัณฑ์ของโรงเรียน"
ในท้ายปี พ.ศ. 2541 จอช โกรแบน หนุ่มวัย 17 ปีแนะนำตัวเองกับเดวิด ฟอสเตอร์ผู้เชี่ยวชาญด้านเสียงที่ได้รับรางวัลแกรมมีมาแล้ว
ผลงาน > อัลบั้ม

2544: จอชโกรแบน
2546: โคลเซอร์
2549: อะเวก
2550: โนเอล
2551: อะคอลเลกชัน
ผลงาน > คอนเสิร์ต

Josh Groban In Concert - 2002
CHESS: Actors' Benefit Fund Concert - 2003
Live At The Greek - 2004
Come Together Now - Hurricane Relief Concert - 2005
ผลงาน > งานแสดง

แอลลี แมคบีล ซีซั่น 4 บ็อกซ์เซ็ต 2 (DVD) - 2002 - ชื่อตอน "The Wedding" จอช แสดงเป็น Malcolm Wyatt และร้องเพลง "You're Still You"
แอลลี แมคบีล ซีซั่น 5 บ็อกซ์เซ็ต 1 (DVD) - 2003 - ชื่อตอน "Nine One One" จอช แสดงเป็น Malcolm Wyatt และร้องเพลง "To Where You Are"
ผลงาน > อื่นๆ

อัลบั้ม Come Together Now: "Alla Luce Del Sole" & "Tears in Heaven" - 2005 - ร่วมร้องเพลงหารายได้คอนเสริ์ตและซีดีให้ผู้ประสบภัยเฮอร์ริเคน Katrina และ ริต้า
คอนเสิร์ต Sarah Brightman: La Luna: Live in Concert - 2001 - ร่วมร้องในเพลง "There for Me"
เพลงประกอบภาพยนตร์เรื่อง A.I. - Artificial Intelligence - 2001 - ร่วมร้องเพลง "For Always" (กับ Lara Fabian)
อัลบั้ม Enchantment - 2001 - ร่วมร้องในเพลง "The Prayer"
อัลบั้ม Prelude: The Best Of Charlotte Church - 2002 - Duet on "The Prayer"
ดีวีดี Enchantment: Charlotte Church (DVD) - 2002 - ร่วมในเพลง "Somewhere" และ "The Prayer"
อัลบั้ม Duets: Barbara Streisand - 2002 - ร่วมร้องในเพลง "All I Know Of Love"
คอนเสิร์ต Concert for World Children's Day (DVD) - 2003 - แสดงเพลง "Gira Con Me," "To Where You Are," "The Prayer" (ร้องกับเซลิน ดิออน) , และเพลง "Aren't They All Our Children Anthem"
เพลงประกอบภาพยนตร์เรื่อง Troy  - 2004 - เพลง "Remember" ร่วมกับTanja Tzarovska
เพลงประกอบภาพยนตร์เรื่องเดอะ โพลาร์ เอกซ์เพรส|The Polar Express]]  - 2004 - เพลง"Believe"
เพลงในทีเซอร์ภาพยนตร์เรื่อง Lady in the Water  - 2006 - เพลง  "Mi Mancherai (Il Postino)"
อัลบั้มBarbara Cook at the Met (CD) - 2006 - ร่วมร้องในเพลง "Move on" กับ "Not While I'm Around"
แหล่งข้อมูลอื่น

เว็บไซต์อย่างเป็นทางการ
ช้วนกิมฮวด

ช้วนกิมฮวด เป็นตัวละครในเรื่องมังกรหยก 1 ใน 7 ประหลาดกังหนำ อันดับที่ 6 มีฉายาว่า ผู้กล้าซ่อนกายกลางตลาด (บางฉบับใช้ ผู้ซ่อนกายกลางตลาด หรือ จอมโจรตลาด) มีรูปร่างสันทัด สวมหมวกกำมะหยี่ ใบหน้าขาวเกลี้ยงเกลา ลักษณะคล้ายเป็นพ่อค้าหาบเร่ มีอาวุธเป็นคันชั่ง ซึ่งมีแนวทางคล้ายกระบองไม้พลอง ขอเกี่ยวของตาชั่งยามแหวกพุ่งคล้ายกรงเล็บบิน ส่วนลูกตุ้มตาชั่งคล้ายค้อนสายโซ่ ดังนั้นอาวุธชนิดนี้จึงใช้ประโยชน์ได้ 3 ทางในการต่อสู้
เมื่อตอนปะทะกับคูชู่กีแห่งสำนักช้วนจินก่า ที่หอเซียนเมามาย ขณะที่น่ำฮียิ้นกำลังจะส่งโอ่งทองเหลืองคืนแก่คูชู่กี ช้วนกิมฮวดก็รีบวิ่งเข้ามา รอจนโอ่งทองเหลืองร่วงหล่นใหม่ ก็ใช้มือกวักเหล้าในโอ่งขึ้นมาดื่ม แล้วลอยตัวขึ้น ถีบสองเท้าไปยังโอ่ง ร่างพุ่งไปข้างหลัง ส่วนโอ่งก็พุ่งไปข้างหน้าหาคูชู่กี พอช้วนกิมฮวดพุ่งถึงพนังห้อง ก็ลื่นไหลลงอย่างแผ่วเบา จนจูชงยังร้องชมว่าวิเศษ
และในขณะที่ประลองดื่มสุราระหว่าง 7 ตัวประหลาดกังหนำกับคูชู่กีที่หอเซียนเมามาย ในขณะที่ช้วนกิมฮวดกับพี่น้องทั้ง6กำลังแข่งกับคูชู่กี ก็บังเอิญกวาดตาไปเห็นที่ข้างเท้าของคูชู่กี ซึ่งเปียกแฉะไปด้วยสุรา เพราะคูชู่กีใช้กำลังภายในรีดเร้นสุราที่ดื่มออกมาจากเท้าทำให้ดื่มสุราได้ไม่มีหยุด ช้วนกิมฮวดเห็นดังนั้นจึงแอบกระซิบข้างหูของจูชงให้ดำเนินอุบายต่อไป
ในตอนที่7ตัวประหลาดปะทะกับคูชู่กีที่วัดฮวบฮั้วยี่ ช้วนกิมฮวดยามได้รับบาดเจ็บจากการต่อสู้ ยังได้คอยบ่งบอกชี้แนะให้กัวเต็งอักซัดอาวุธลับใส่จุดสำคัญต่างๆของคูชู่กี ซึ่งในหลายปีมานี้ช้วนกิมฮวดคอยร้องบอกตำแหน่งต่อกัวเต็งอักตลอดมาถือเอาดวงตาตนเหมือนดวงของพี่ร่วมสาบาน ซึ่งในน้อง6คนมีแต่ช้วนกิมฮวดที่มีความสามารถนี้
ครั้นตอนที่ 6 ตัวประหลาดกังหนำทราบข่าวเกี่ยวกับความขัดแย้งของพวกนักพรตช้วนจินก่ากับมารบูรพา อึ้งเอี๊ยะซือ ทั้ง 6 จึงได้นั่งเรือไปยังเกาะดอกท้อหมายคลี่คลายข้อบาดหมาง แต่ทั้งหมดกลับถูกพิษประจิม อาวเอี้ยงฮง กับเอี้ยคังฆ่าตายเหลือรอดเพียงกัวเต็งอัก ซึ่งทำให้เกิดความเข้าใจผิดคิดว่าอึ้งเอี๊ยะซือเป็นคนฆ่า ช้วนกิมฮวดถูกพิษประจิมอาวเอี้ยงฮงฆ่าตายเป็นรายแรก คันชั่งถูกหักเป็น 2 ท่อน ท่อนแรกร่วงหล่นบนพื้น ท่อนที่สองปักกลางอกของช้วนกิมฮวด ซึ่งคันชั่งนี้มีความแข็งเป็นพิเศษ ทั่วทั้งแผ่นดินมีใครหักได้ไม่กี่คน รวมถึงอึ้งเอี๊ยะซือ และ อาวเอี้ยงฮงด้วย ภายหลังอึ้งย้งพิจารณาดู ตอนแรกคิดว่าเป็นอึ้งเอี๊ยะซือผู้เป็นบิดาตนเองเป็นคนทำ แต่ด้วยหลักฐานหลายๆอย่างทำให้อึ้งย้งคิดออกว่าอาวเอี้ยงฮงเป็นคนทำ